સરપંચનાં મોત બાદ પરિવારે કોસંબા પોલીસ સહિત જિલ્લા પોલીસ વડા અને આઈજી રેન્જ અધિકારીને પણ લેખિત ફરિયાદ કરી મોતની પાછળના કેટલાક મુદ્દા કે જે મોતની પોલ ખોલી નાખે તેવા હોવાથી પૂરતી તપાસ કરી ન્યાય મેળવવા દાદ માંગી જણાવ્યું હતું કે, મરનાર સરપંચ મુસ્તાક મહંમદ અશરફ સરપંચની ચૂંટણીમાં જીતી સરપંચ બન્યા બાદ કેટલાક તત્ત્વો અવાર-નવાર હથોડા ગામે આવેલી ૩૯૫ (અ) ટોચ મર્યાદાની પરત આવેલી જમીન માટે ભારે દબાણ કરી દસ્તાવેજ કરાવવા ભારે ધમાપછાડા મારતા હતા અને મરનારના પુત્ર મકસુદે પંચાયતમાં ઠરાવ કરી ન્યાય માટે દાદ માગતી અરજી આપતા આખરે પંચાયતે પણ સરપંચનાં મોતની તટસ્થ તપાસ કરવા ઠરાવ પસાર કરી કોસંબા પોલીસ સહિત સુરત જિલ્લા પોલીસ વડા જિલ્લા કલેક્ટર, માંગરોળના ટીડીઓ, મામલતદાર અને આઈજી રેન્જ અધિકારીને નકલો રવાના કરી હથોડાના સરપંચની મોતની તટસ્થ તપાસ કરવાની માંગ કરાઈ છે.